
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02392/2014-04
04.12.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 04.12.2015. године, донела је

О Д Л У К У

о акредитацији  високошколске  установе
Утврђује се да УНИВЕРЗИТЕТ ОДБРАНЕ У БЕОГРАДУ са седиштем у Београду, Генерала Павла Јуришића Штурма бр. 1, ПИБ: 102116082, Матични број: 07093608,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ОДБРАНЕ У БЕОГРАДУ са седиштем у Београду, Генерала Павла Јуришића Штурма бр. 1, је дана 09.12.2014.године поднела захтев за акредитацију под бројем 612-00-02392/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ОДБРАНЕ У БЕОГРАДУ и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета утврдила је следеће основне квантитативне податке о установи:

1. Број наставника на установи = 359

2. Број сарадника на Установи = 171
3. Број студијских програма на установи = 41
4. Укупан број студената на свим годинама = 1113
5. Просечно оптерећење наставника на установи = 6 часова недељно
6. Просечно оптерећење сарадника на установи = 10 часова недељно
7. Бруто простор = 181.244 m²

8. Просечан простор по студенту = 162.84 m²/студенту

9. Број библиотечких јединица у установи > 125.000, а 69 јединица опреме, 3 сервера и 63 персонална рачунара

10. Број студената на 8 студијских програма ОАС - 797, на 2 студијска програма ИАС – 164, на 7 студијских програма МАС - 91, на 6 студијских програма САС – 16, на 3 студијска програма ДАС – 45,укупно 1113
11. Оптерећење наставника на Установи је 6 часова недељно, а сарадника 10 часова недељно. 
12. Простор којим располаже  Универзитет и његове организационе јединице износи бруто181.244 m². Простор којим располаже Ректорат Универзитета одбране (1098 m²) је функционалан и рационално искоришћен за рад Ректората, Савета, Сената, стручних већа Универзитета, као и за рад Студентског парламента Универзитета. Расположиви простор обухвата амфитеатре, слушаонице, учионице, лабораторије, библиотеке, читаонице, рачунарске учионице, простор за смештај интернатског типа, спортски центар, спортске терене и пиштољску стрељану. Обезбеђени су простор и опрема за рад наставника, сарадника, ненаставног особља, рад органа управљања, руковођења и пословођења, као и за административни рад стручних служби.
Универзитет одбране у Београду је самостална високошколска установа која обавља:основне академске студије, основне струковне студије, мастер академске студије, специјалистичке академске студије и докторске студије, као и друге облике стручног образовања за потребе Министарства одбране и Војске Србије. Политика квалитета Универзитета одбране у Београду представља основу за успостављање, проверу и унапређење свих процеса рада на Универзитету, а у циљу остваривања основне делатности самосталне високошколске установе која проистиче из националне стратегије образовања, националних прописа и принципа болоњске декларације. Основни задаци су дефинисани на одговарајућим телима Универзитета и усвојени у складу са процедурама које дефинише Закон о високом образовању и стандарди за акредитацију високошколских установа и студијских програма. Усвојени основни задаци Универзитета одбране превасходно се односе на интеграцију образовне и научноистраживачке делатности и утврђивање заједничке политике и заједничких развојних планова високошколских јединица у свом саставу.

Универзитет одбране у Београду своје активности  пре свега усмерава на перманентно побољшање квалитета у свим сегментима делатности. Планирање је засновано на систематичном и сталном прикупљању података и њиховој стручној анализи. Плански документи постоје, и примењују се у пракси. Статутом и другим актима Универзитета извршена је систематизација послова и постављена унутрашња организација, чиме је обезбеђено одговарајуће планирање и контрола квалитета рада. Планирањем се обезбеђује целисходно ангажовање расположивих ресурса Универзитета. У току четврте године постојања Универзитета одбране препознати су проблеми у раду у оквиру активности за унапређење квалитета студијских програма, наставе, научног рада и радних услова, финансијског и материјалног пословања, анализирани су њихови узроци и сачињен план приоритета у њиховом решавању. Установа је приложила Извештај о раду за 2013. годину у коме су детаљно разрађене све активности Универзитета и дати различити квантитативни подаци. У овом Извештају су дате и Мере за отклањање слабости и предлог мера за унапређење квалитета. Установа је доставила и План рада за 2014. годину у коме су таксативно наведене планиране активности. Ова два документа нису доступна јавности.
Универзитет одбране је самостална високошколска установа са својством правног лица у свом саставу има факултете: Војну академију и Медицински факултет Војномедицинске академије. Организациона структура и систем управљања обезбеђују постизање основних задатака и циљева. Органи Универзитета су: Савет Универзитета, Ректор, Сенат Универзитета, стручна већа Универзитета и Кадетски парламент Универзитета. Овлашћења и одговорности органа управљања, органа посливођења и стручних органа високошколске установе, као и студентског парламента утврђени су Статутом високошколске установе. Орган управљања Универзитета је Савет. Ректор Универзитета, као орган пословођења, руководи радом Универзитета.  Савет је орган управљања Универзитета, који обавља послове утврђене Законом о високом образовању и Статутом Универзитета (члан 56). Савет Универзитета има укупно 17 чланова, од којих 11 чланова, као представнике Универзитета, бирају високошколске јединице у саставу Универзитета (Војна академија бира седам представника, а Медицински факултет Војномедицинске академије четири представника), три члана бира Кадетски парламент Универзитета и три члана у име оснивача именује Влада, на предлог Министарства одбране. Мандат чланова Савета Универзитета траје три године, осим представницима кадета чији мандат траје једну годину. Ректор Универзитета, као орган пословођења, руководи радом Универзитета. Надлежности Ректора су дефинисане Законом о високом образовању и Статутом Универзитета (члан 64).Стручни органи Универзитета су: Сенат и стручна већа Универзитета. Сенат има 13 чланова и чине га ректор, три проректора, два декана високошколских јединица у саставу Универзитета и по правилу четири редовна професора са Војне академије и три редовна професора са Медицинског факултета Војномедицинске академије. Надлежност Сената је дефинисана Законом о високом образовању и Статутом Универзитета (члан 84). Универзитет одбране има три стручна већа (која имају од 5 до 7 чланова) за обављање одређених послова из одговарајуће научне и стручне области (за техничко–технолошке, друштвено–хуманистичке и медицинске науке). У стручним органима и њиховим телима кадети/студенти чине до 20% чланова. Кадетски парламент Универзитета има 15 чланова – 12 представника кадета/студената са Војне академије и три представника кадета/студената са Медицинског факултета Војномедицинске академије. Мандат чланова Кадетског парламента Универзитета траје годину дана од дана конституисања.

Студенти стичу квалификације (знање, вештине и ставове) које одговарају исходима студијских програма одређеног нивоа студија.  На основу члана 33. Закона о високом образовању, Универзитет одбране је испунио услов да буде акредитован као високошколска установа са статусом универзитета, јер има акредитоване академске студијске програме на свим нивоима студија у оквиру три поља: у пољу друштвено хуманистичких наука, у пољу техничко-технолошких наука и у пољу медицинских наука.  Високошколска установа има акредитоване следеће студијске програме који се реализују у оквиру организационих јединица факултета:

1. Основне академске студије

У пољу друштвено хуманистичких наука: Менаџмент у одбрани; Јавне финансије; Менаџмент у одбрани

У пољу техничко-технолошких наука: Војномашинско инжењерство; Војноелектронско инжењерство; Војнохемијско инжењерство; Војно ваздухопловство; Војноиндустријско инжењерство; Војномашинско инжењерство; Војноелектронско инжењерство; Противваздухопловна одбрана;. У пољу медицинских наука: Логистика одбране. У пољу природно-математичких наука: Атомско-билошко-хемијска одбрана.
2. Мастер академске студије

У пољу друштвено хуманистичких наука: Менаџмент у одбрани; Војноиндустријско инжењерство; Војни менаџмент; Јавне финансије. У пољу техничко-технолошких наука: Војномашинско инжењерство; Војноелектронско инжењерство; Војнохемиско инжењерство; Војномашинско инжењерство; Војноелектронско инжењерство. У пољу природно-математичких наука: Атомско-билошко-хемијска одбрана

3.  Интегрисане академске студије

У пољу медицинских наука: Интегрисане академске студије за доктора медицине

4. Специјалистичке академске студије

У пољу медицинских наука: Медицинска токсикологија; Трауматологија; Фармакокинетика и биоеквиваленција; Рационална фармакотерапија; Орално здравље и пародонтална медицина; Имплантати у оралној медицини; Медицинска токсикологија.

5. Докторске академске студије

у пољу друштвено хуманистичких наука: Менаџмент у одбрани. У пољу техничко-технолошких наука: Војномашинско инжењерство; Војномашинско инжењерство. У пољу медицинских наука: Биомедицина

Године 2014. Универзитет одбране је акредитовао и 2 студијска програма један у ИМТ Интегрисане академске студије Војно ваздухопловство, а други као заједнички студијски програм (Државни универзитет у Новом Пазару са Војном академијом) - Мастер академске студије Мехатроника на моторним возилима.

Студијски програми се рееализују на високошколским установама у саставу Универзитета, а нема студијских програма који се реализују на Универзитету. Студијски програми основних академских студија изводе се у трајању од 4 године (240 ЕСПБ), мастер академске студије и специјалистичке академске студије у трајању од 1 године (60 ЕСПБ), интегрисане академске студије у трајању од 5, односно 6 година (300-360 ЕСПБ ) и докторске академске студије у трајању од 3 године (180 ЕСПБ). 

Садржај квалификација и диплома појединих врста и нивоа студија одговарају карактеру и циљевима студијских програма, а високошколске јединице у саставу Универзитета ближе дефинишу описе квалификација. 

Установа је приложила листу студијских програма са годинама њихове акредитације. Студијски програми имају усклађену структуру и примерене методе учења. Студијски програми су повезана и усклађена целина и обухватају циљеве, структуру и садржај, политику и процедуру уписа студената, методе учења и начин провере знања, исходе учења и компетенције студената, а сваки предмет из студијског програма је исказан бројем ЕСПБ бодова.
Табела 4.1. Збирни преглед студијских програма који се реализују на универзитету или академији струковних студија
	Р.Б.
	Шифра студијског програма
	Назив студијског програма
	Тип и ниво студија
	Назив квалификације

(Диплома)

	Студијски програми акредитовани 2009.године

	Друштвено-хуманистичке науке

	1.
	ОАСМУО1
	Основне академске студије -  Менаџмент у одбрани
	ОАС 
првог нивоа
	Дипломирани менаџер

	2.
	МАСМУО1
	Мастер академске студије- Менаџмент у одбрани
	МАС
другог нивоа
	Мастер менаџер

	Техничко-технолошке науке

	3.
	ОАСВМИ1
	Основне академске студије- Војномашинско инжењерство
	ОАС 
првог нивоа
	Дипломирани инжењер машинства 

	4.
	МАСВМИ1
	Мастер академске студије -  Војномашинско инжењерство
	МАС 
другог нивоа
	Мастер 
инжењер машинства

	5.
	ДАСВМИ1
	Докторске академске студије- Војномашинско инжењерство 
	ДАС 
трећег нивоа
	Доктор наука-

машинско инжењерство

	6.
	ОАСВЕИ1
	Основне академске студије- Војноелектронско инжењерство
	ОАС 
првог нивоа
	Дипломирани инжењер електротехнике и рачунарства

	7.
	МАСВЕИ1
	Мастер академске студије- Војноелектронско инжењерство
	МАС 
другог ниво
	Мастер инжењер електротехнике и рачунарства

	8.
	ОАСВХИ1
	Основне академске студије- Војнохемијско инжењерство
	ОАС 
првог нивоа
	Дипломирани инжењер технологије

	9.
	МАСВХИ1
	Мастер академске студије- Војнохемиско инжењерство
	МАС 
другог нивоа
	Мастер инжењер технологије

	10.
	ОАСВВА1
	Основне академске студије- Војно ваздухопловство
	ОАС 
првог нивоа
	Дипломирани инжењер саобраћаја

	Медицинске науке

	11.
	ИНТМЕД1
	Интегрисане академске студије за доктора медицине
	ИАС првог и другог нивоа
	Доктор медицине

	12.
	ДАСМЕД1
	Докторске академске студије

Биомедицина
	ДАС

трећег нивоа
	Доктор медицинских наука

	13.
	САСТОК1
	Специјал. академске студије-

Медицинска токсикологија
	САС

другог нивоа
	Специјалиста доктор медицине

	14.
	САСТРА1
	Специјалист. академске студије-Трауматологија
	САС

другог нивоа
	Специјалиста доктор медицине

	15.
	САСФАР1
	Специјалист. академске студије-Фармакокинетика и биоеквиваленција 
	САС

другог нивоа
	Специјалиста доктор медицине


Научноистраживачки рад на Универзитету одбране организован је у области техничко-технолошких, друштвено-хуманистичких и медицинских наука, кроз основна, развојна и примењена истраживања.Наставници су ангажовани на укупно 46 пројеката које финансира ресорно министарство од којих су 13 у области фундаменталних наука из групе основних истраживањам а  а 33 чине примењена истраживања. Факултети у саставу Универзитета одбране, Медицински факултет Војномедицинске академије и Војна академија  су акредитовани за обављање научноистраживачког рада у области медицинских наука – медицина и у пољу техничко-технолошких и друштвених наука за области машинско инжењерство, електротехничко и рачунско инжењерство, технолошко инжењерство, менаджмент и бизнис, науке одбране и безбедност. План НИР-а за 2013. годину (период планирања је три године, од 2013. до 2015. године) садржи 40 НИ пројеката – 4 у области друштвено-хуманистичких, 11 у области техничко-технолошких и 25 у области медицинских наука. У њиховој реализацији учествује 318 лица, од чега су 184 чланови истраживачких тимова и 134 сарадника на НИ пројектима. Универзитет је укључен у реализацију ТЕМПУС пројекта под називом „Studies in Bioengineering and Medical Informatics (BioEMIS)“, чији је циљ формирање и развој заједничког мултидисциплинарног студијског програма у области биомедицинског инжењеринга за ниво мастер и докторских студија. Реализација пројекта је почела 15. октобра 2012. године и трајаће 36 месеци.

Високошколске установе у саставу Универзитета акредитаоване су за обављање научноистраживачке делатности; приложене су одлука Министарства за науку и технолошки развој од 28.9.2010. године о акредитацији Војне академије у Београду и одлука Министарства просвете, науке и технолошког развоја од 12.3.2013. године о акредитацији Медицинског факултета Војномедицинске академије у Београду. Одлука о акредитацији Војне академије као НИО је у време када је Установа поднела документацију била важећа, али би требало проверити да ли је обновљена.

Установа је приложила и план научноистраживачког рада Универзитета одбране за период 2015-2'17. година,  који је усвојен на седници Сената одржаној 13.11.2014. године (у преамбули одлуке стоји да је усвојена на седници одржаној 13.11.2015. године). 

Установа је приложила Листу од 50 радова публикованих у претходној календарској години (2013. година) у часописима категорије М21, М22 и М23)

Садржај и резултати научноистраживачког, и стручног рада установе усклађени су са циљевима високошколске установе. Установа обезбеђује наставницима и сарадницима услове за научно и професионално напредовање и развој, научни и истраживачки рад. Правилником о научноистраживачком раду  ближе се уређују организација научноистраживачког рада, планирање научноистраживачке делатности, праћење реализације и оцена успешности научноистраживачких пројеката, развој научноистраживачког подмлатка и начин уговарања научноистраживачких пројеката и експертиза на Универзитету одбране у Београду. У наставни процес укључују се и знања до којих су дошли истраживачи сродних установа. Универзитет одбране има статус суиздавача са Медија центром Министарства одбране за образовну и научну литературу, а Министарство одбране издаје три стручно-научна часописа, по један из области техничко-технолишких (Војнотехнички гласник), друштвено-хуманистичких (Војно дело) и медицинских наука (Војносанитетски преглед). На Универзитету је формиран Центар за развој научноистраживачког подмладка. Основни задак Центра је  да се још за време основних студија, будући научноистраживачки кадар регрутује кроз едукацију о научноистраживачком раду. Центар за развој научноистраживачког подмлатка организује популарна предавања са различитим темама, корисне радионице у којима се савладавају вештине писања и презентовања научног и стручног рада, као и демонстрирање етичких начела истраживања и публиковања.

Према изјави Установе, избор истраживачких области, садржај и резултати научноистраживачког и стручног рада усмерени су пре свега ка потребама система одбране и усклађени су са циљевима Универзитета, националним и европским циљевима и стандардима високог образовања. Нема података на основу којих би се проценило да ли се резултати научноистражиовачког рада укључују у наставни процес.

Укупан број наставника ангажованих на студијским програмима које реализује високошколска установа је довољан да покрије укупан број часова наставе на свим студијским програмима које самостална високошколска установа реализује. На Универзиту одбране је ангажовано у пољу Природно-математичких наука 11 наставника, у пољу Друштвено-хуманистичких наука 90 наставника, у пољу Медицинских наука 158 наставника и у пољу Техничко-технолошких наука 100 наставника, што чини укупно 359 наставника (редовних професора, ванредних професора и доцената). Подаци о наставницама  су јавно доступни на сајту високошколских установа у саставу Универзитета одбране. Компетенција наставника је оцењивана при акредитацији сваког појединачног студијског програма, и решења о акредитацији појединих студијских програма садрже детаљне податке о компетенцијама наставника која је позитивно оцењена за све студијске програме.  Квалификације наставног особља одговарају научним  пољима и нивоу њихових задужења.

Установа је приложила табеле са збирним прегледом броја наставника и броја сарадника ангажованих у ВШУ у саставу Универзитета. У Табелама 6.1. и 6.2. је наведено да је на Универзитету ангажовано укупно 359 наставника и 171 сарадник.

Како је Установа поновно акредитовала своје студијске програме уз које су приложени електронски обрасци, може да се претпостави да је оптерећење наставника и сарадника у оквиру стандарда.

Величина група за предавања и вежбе одговара Допуни стандарда за акредитацију студијских програма у оквиру одговарајућих научних поља. 

Универзитет одбране располаже довољним бројем квалификованог особља за обављање библиотечких послова, послова информационих система и секретарских послова. Ненаставно особље на Универзитету одбране у Београду чини ненаставно особље Ректората и Секретаријата Универзитета и високошколских јединица у саставу Универзитета. Укупан број ненаставног особља износи 11 лица, од којих је седам са високом стручном спремом. На високошколским јединицама у саставу Универзитета одбране у статусу ненаставног особља запослено је 31 лице. 

Радом Секретаријата руководи Генерални секретар (начелник Секретаријата) Универзитета одбране који има високу стручну спрему.

Универзитет одбране у Београду у складу са својим задацима и циљевима утврђује услове за упис студената на студијске програме на високошколским јединицама у његовом саставу, а такође обезбеђује и услове за успешно савладавање студијских програма. На одобрене, односно акредитоване студијске програме, које реализују високошколске јединице у саставу Универзитета, могу се уписати кандидати под условима и на начин утврђен законом Конкурс за упис студената садржи: број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит у складу са статутом високошколске установе и редослед кандидата утврђује се на основу општег успеха постигнутог у средњем образовању и резултата на пријемном испиту.

Високошколска установа у саставу Универзитета одбране прати успех студената и њихово напредовање на сваком од студијских програма. Истовремено, Универзитет одбране у Београду подстиче активно учешће кадета/студената у оцени квалитета студијских програма и педагошког рада наставника, па је у том циљу донео Правилник о кадетском односно студентском вредновању квалитета студија и педагошког рада наставника. Основни метод студентског вредновања студијских програма и рада наставника је анкетирање које се спроводи при крају наставе у сваком семестру. Укупни резултати успеха кадета 135, 136. и 137. класе Војне академије указују на то да је пролазност на испитима била 100% код 135. класе, 93,02% код 136. класе и 87,98% код 137. класе. Укупан проценат пролазности све три класе кадета након октобарског/новембарског испитног рока у школској 2012/2013. години је 93,67%. Основни показатељ пролазности кадета 1. класе Медицинског факултета Војномедицинске академије након четврте године школовања је максималних 60 ЕСПБ, а остварили су их сви кадети ове класе. Укупна просечна оцена током школовања ове класе је 9,37.

Успешност студента у савлађивању појединог предмета се прати и вреднује током извођења наставе према Правилнику о полагању испита и оцењивању на испиту. Континуирано праћење активности студената у реализацији предиспитних обавеза чини важан критеријум у формирању коначне оцене. 
Табела 8.2. Збирни преглед броја студената у претходне три школске године по пољима који студирају на универзитету или академији струковних студија
	Р.Б.
	
	Школскa

2011/12
	Школска
2012/13
	Школска
2013/14

	
	Природно-математичке науке
	
	
	

	
	Студије по ранијем закону
	-
	-
	-

	
	Основне струковне студије
	-
	-
	-

	
	Основне академске студије
	-
	-
	-

	
	Мастер академске студије
	-
	-
	-

	
	Специјалистичке струковне студије
	-
	-
	-

	
	Специјалистичке академске студије 
	-
	-
	-

	
	Докторске студије
	-
	-
	-

	
	Друштвено-хуманистичке науке
	
	
	

	
	Студије по ранијем закону
	-
	-
	-

	
	Основне струковне студије
	-
	-
	-

	
	Основне академске студије
	365
	348
	292

	
	Мастер академске студије
	9
	12
	40

	
	Специјалистичке струковне студије
	-
	-
	-

	
	Специјалистичке академске студије 
	-
	-
	-

	
	Докторске студије
	4
	7
	12

	
	Медицинске  науке
	
	
	

	
	Студије по ранијем закону
	-
	-
	-

	
	Основне струковне студије
	-
	-
	-

	
	Основне академске студије
	-
	-
	-

	
	Интегрисане академске студије
	72
	104
	133

	
	Мастер академске студије
	-
	-
	-

	
	Специјалистичке струковне студије
	-
	-
	-

	
	Специјалистичке академске студије 
	-
	-
	-

	
	Докторске студије
	-
	-
	-

	
	Техничко-технолошке науке
	
	
	

	
	Студије по ранијем закону
	-
	-
	-

	
	Основне струковне студије
	-
	-
	-

	
	Основне академске студије
	409
	448
	537

	
	Мастер академске студије
	-
	-
	16

	
	Интегрисане академске студије
	-
	-
	-

	
	Специјалистичке струковне студије
	-
	-
	-

	
	Специјалистичке академске студије 
	-
	-
	-

	
	Докторске студије
	-
	1
	6

	
	Уметност
	
	
	

	
	Студије по ранијем закону
	-
	-
	-

	
	Основне струковне студије
	-
	-
	-

	
	Основне академске студије
	-
	-
	-

	
	Мастер академске студије
	-
	-
	-

	
	Специјалистичке струковне студије
	-
	-
	-

	
	Специјалистичке академске студије 
	-
	-
	-

	
	Докторске студије
	-
	-
	-

	
	Укупно студената 
	859
	920
	1036


Табела 8.3. Преглед броја студената по студијским програмима по годинама који студирају у високошколској установи
	Назив студијског програма
	врста и ниво студија
	I

Год.
	II

Год.
	III

Год.
	IV

Год.
	V

Год.
	VI

Год.
	Укупно

	Менаџмент у одбрани
	ОАС
	14
	52
	60
	58
	-
	-
	184

	Јавне финансије
	ОАС
	27
	15
	
	
	
	
	42

	Војномашинско инжењерство
	ОАС
	34
	37
	23
	13
	-
	-
	107

	Војноелектронско инжењерство
	ОАС
	49
	61
	55
	45
	-
	-
	210

	Војнохемијско инжењерство
	ОАС
	-
	17
	-
	7
	-
	-
	24

	Логистика одбране
	ОАС
	48
	45
	57
	48
	-
	-
	198

	Против ваздухопловна одбрана
	ОАС
	15
	-
	-
	-
	-
	-
	15

	Војно ваздухопловство
	ОАС
	-
	5
	7
	5
	-
	-
	17

	Војно ваздухопловство
	ИАС
	5
	-
	-
	-
	-
	-
	5

	Интегрисане академске студије за доктора медицине
	ИАС
	26
	29
	32
	25
	29
	18
	159

	Менаџмент у одбрани
	МАС
	6
	-
	-
	-
	-
	-
	6

	Војни менаџмент
	МАС
	13
	-
	-
	-
	-
	-
	13

	Јавне финансије
	МАС
	34
	-
	-
	-
	-
	-
	34

	Војномашинско инжењерство
	МАС
	11
	-
	-
	-
	-
	-
	11

	Војноелектронско инжењерство
	МАС
	15
	-
	-
	-
	-
	-
	15

	Војнохемијско инжењерство
	МАС
	6
	-
	-
	-
	-
	-
	6

	Атомско-биолошко-хемијска одбрана
	МАС
	6
	-
	-
	-
	-
	-
	6

	Трауматологија
	САС
	1
	-
	-
	-
	-
	-
	1

	Фармакокинетика и биоеквиваленција
	САС
	1
	-
	-
	-
	-
	-
	1

	Медицинска токсикологија
	САС
	3
	-
	-
	-
	-
	-
	3

	Рационална фармакотерапија
	САС
	2
	-
	-
	-
	-
	-
	2

	Орално здравље и парадонтална медицина
	САС
	4
	-
	-
	-
	-
	-
	4

	Имплатанти у оралној медицини
	САС
	5
	-
	-
	-
	-
	-
	5

	Менаџмент у одбрани
	ДАС
	2
	5
	7
	-
	-
	-
	14

	Војномашинско инжењрство
	ДАС
	2
	5
	1
	-
	-
	-
	8

	Биомедицина
	ДАС
	7
	16
	-
	-
	-
	-
	23

	Укупно
	336
	287
	242
	201
	29
	18
	1113

	Укупно студената који студира у установи
	1113


Табела 8.4. Преглед броја студената који су стекли диплому на у високошклоској установи у претходне три школске године.
	Р.Б.
	
	Број студената уписаних у текућу школску годину
	Завршили студије у претходне три школске године

	
	
	
	Школска

2011/12
	Школска

2012/13
	Школска

2013/14

	
	Природно-математичке науке
	
	
	
	

	
	Студије по ранијем закону
	-
	-
	-
	-

	
	Основне академске студије
	-
	-
	-
	-

	
	Основне струковне студије
	-
	-
	-
	-

	
	Мастер академске студије
	6
	-
	-
	-

	
	Специјалистичке струковне студије
	-
	-
	-
	-

	
	Специјалистичке академске студије 
	-
	-
	-
	-

	
	Докторске студије
	-
	-
	-
	-

	
	Друштвено-хуманистичке науке
	
	
	
	

	
	Студије по ранијем закону
	-
	-
	-
	-

	
	Основне академске студије
	41
	107
	66
	115

	
	Основне струковне студије
	-
	-
	-
	-

	
	Мастер академске студије
	19
	-
	-
	6

	
	Специјалистичке струковне студије
	-
	-
	-
	-

	
	Специјалистичке академске студије 
	-
	-
	-
	-

	
	Докторске студије
	2
	-
	-
	-

	
	Медицинске  науке
	
	
	
	

	
	Студије по ранијем закону
	-
	-
	-
	-

	
	Основне академске студије
	-
	-
	-
	-

	
	Интегрисане аакадемске студије
	26
	-
	-
	-

	
	Основне струковне студије
	-
	-
	-
	-

	
	Мастер академске студије
	-
	-
	-
	-

	
	Специјалистичке струковне студије
	-
	-
	-
	-

	
	Специјалистичке академске студије 
	16
	-
	-
	-

	
	Докторске студије
	7
	-
	-
	-

	
	Техничко-технолошке науке
	
	
	
	

	
	Студије по ранијем закону
	-
	-
	-
	-

	
	Основне академске студије
	146
	50
	104
	115

	
	Основне струковне студије
	-
	-
	-
	-

	
	Мастер академске студије
	16
	
	
	

	
	Интегрисане академске студије
	5
	-
	-
	-

	
	Специјалистичке струковне студије
	-
	-
	-
	-

	
	Специјалистичке академске студије 
	-
	-
	-
	-

	
	Докторске студије
	2
	-
	-
	-

	
	Укупно студената који су стекли диплому на високошколској установи
	286
	157
	170
	236


Универзитет одбране и високошколске јединице у његовом саставу обезбеђују простор и опрему која је неопходна за квалитетну реализацију свих облика наставе. Простор којим располаже  Универзитет и његове организационе јединице износи бруто 181.244 m². Простор којим располаже Ректорат Универзитета одбране (1098 m²) је функционалан и рационално искоришћен за рад Ректората, Савета, Сената, стручних већа Универзитета, као и за рад Студентског парламента Универзитета. Расположиви простор обухвата амфитеатре, слушаонице, учионице, лабораторије, библиотеке, читаонице, рачунарске учионице, простор за смештај интернатског типа, спортски центар, спортске терене и пиштољску стрељану. Обезбеђени су простор и опрема за рад наставника, сарадника, ненаставног особља, рад органа управљања, руковођења и пословођења, као и за административни рад стручних служби.

Расположиви простор задовољава одговарајуће урбанистичке, техничко-технолошке и хигијенске услове. Објекти имају грађевинске и употребне дозволе. Такође су обезбеђени  здравствено сигурносни услови рада. 

Високошколске установе у саставу Универзитета одбране поседују адекватну и савремену техничку, лабораторијску и другу специфичну опрему, која обезбеђује квалитетно извођење наставе. Студентима, наставницима и сарадницима на свим студијским програмима стоје на располагању лабораторије и вежбаонице опремљене савременом лабораторијском опремом. Листа капиталне опреме која се користи у наставном процесу броји 69 ставки. 

Библиотеку Универзитета чине библиотека Војне академије и стручна библиотека Института за научне информације Војномедицинске академије. Библиотеке у својим фондовима имају преко 125.000 библиотечких наслова који обезбеђују подршку наставном процесу на свим студијским програмима, као и подршку научно-истраживачком раду.Осим класичног библиотечког фонда, који чине књиге, монографије, уџбеници и часописи, постоји и фонд секундарних извора информација – енциклопедије, као и апстрактни часописи и речници. Библиотека је члан Конзорцијума библиотека Србије за обједињену набавку – KOBSON. Захваљујући овој сарадњи, студентима и наставницима доступни су  најквалитетнији научни инострани часописи који се могу се преузети у комплетном формату.
Студентима су на располагању учионице са савременом рачунарско-информатичком опремом. Информациону подршку на Универзитету врше: Центар за Болнички Информациони Систем ВМА (БИС-ВМА), за студијске програме у области медицине, и Центар за информатику, симулације и учење на даљину Војне академије, за остале студијске програме. Они пружају рачунарску подршку кроз набавку и софтверско одржавање рачунарске опреме и рачунарске мреже за потребе Ректората и универзитетских јединица, као и везу са Интернетом која се остварује преко рачунарске мреже

Универзитет одбране као и високошколске установе у његовом саставу има дугорочно обезбеђена финансијска средства неопходна за реализацију наставно-научног процеса, научно-истраживачких пројеката и професионалних активности, што обезбеђује финансијску стабилност у дугорочном периоду. Средства за обављање делатности Универзитета одбране обезбеђују се из буџета Републике Србије, као оснивача, у оквиру раздела средстава намењених Министарству одбране. Ова средства су усмерена ка инвестиционом и текућем одржавању, текућем функционисању, за набавку опреме, итд. Плате, накнаде и остала лична примања запослених се исплаћују на терет средстава Министарства одбране.Ректорат Универзитета одбране самостално утврђује распоред и намену финансијских средстава за сваку школску годину посебно

Финансијски план Универзитета одбране   на предлог Сената усваја  Савет Универзитета. Универзитет одбране је усвојио и приложио у траженој документацији финансијски план за 2014. годину којим су планирани приходи и расходи по врсти и динамици и цео документ је доступан јавности, као и резултати пословања. У 2014. години за финансирање рада Универзитета, у складу са потребама високог образовања за потребе система одбране и средствима Министарства одбране, планирана су средства у укупном износу од 3.608.000 динараУ свом финансијском пословању Универзитет одбране  остварује позитивне финансијске резултате.

Универзитет одбране има стратегију обезбеђења квалитета наставног процеса, управљања високошколском установом, ненаставних активности, као и услова рада и студирања, која је доступна јавности. Стратегијом обезбеђења квалитета Универзитет јасно исказује опредељење да непрекидно и систематски ради на унапређењу квалитета својих студијских програма, тако што обезбеђује спровођење утврђених стандарда и поступака за оцењивање квалитета рада свих субјеката у систему обезбеђења квалитета. Стратегију обезбеђења квалитета на Универзитету одбране је усвојио Савет Универзитета одбране на седници одржаној 27. јуна 2012. године. Универзитет одбране је образовао посебну Комисију за обезбеђење квалитета, из реда наставника, сарадника, ненаставног особља и студената.Комисија за обезбеђење квалитета има девет чланова, од којих је једно лице из ненаставног особља, а два лица су представници кадета.Она уједно координира активности факултетских комисија/одбора за обезбеђење квалитета. Универзитет утврђује заједничка правила о студентском вредновању (евалуацији) квалитета студија на  факултетима у саставу Универзитета одбране која се примењују за вредновање свих врста и нивоа студија.
Универзитет одбране и високошколске јединице у његовом саставу посебно прате квалитет извођења наставе, обављање испита, успешност кадета/студената у студирању уопште и на појединачним предметима, квалитет уџбеника и предузима потребне мере за отклањање уочених недостатака. Своје активности у области унапређења квалитета Универзитет одбране успешно реализује имплементацијом регулативе садржане у правилницима које је донео: Правилник о обезбеђењу квалитета, Правилник о самовредновању, Правилник о кадетском односно студентском вредновању квалитета студија и педагошког рада наставника, Правилник о полагању испита и оцењивању на испиу и Правилник о уџбеницима.Самовредновање је саставни део Стратегије за обезбеђење квалитета и оно је спроведено на Универзитету и на високошколским јединицама  у његовом саставу у интервалу од три године. Комисије за обезбеђење квалитета је  разматрала и усвојила Извештај о самовредновању Универзитета одбране који је настао као синтеза Извештаја о самовредновању високошколских јединица у саставу Универзитета одбране. Сенат Универзитета одбране је на својој седници одржаној 23. маја 2013. године донео Oдлуку о усвајању Извештаја о самовредновању Универзитета одбране у Београду.  

Рад Универзитета одбране у Београду је јаван, као и рад органа управљања – Савета, стручног органа – Сената и других стручних органа и тела. Детаљне информације о студијским програмима, наставницима и сарадницима и о њиховим квалификацијама, које су намењене кадетима/студентима и будућим кадетима/студентима нису доступне на сајту Универзитета одбране али су доступне су на сајтовима  високошколских јединица које се налазе у саставу Универзитета. 

Листа наставника ангажованих на студијским програмима који се изводе на високошколским установама у саставу Универзитета одбране, није објављена на сајту Универзитета, али се налази на одговарајућем сајту високошколске установе у којој су наставници ангажовани.  

Имајући у виду да је високошколска установа испунила стандарде за акредитацију високошколске установе прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ ОДБРАНЕ У БЕОГРАДУ са седиштем у Београду, Генерала Павла Јуришића Штурма бр. 1, ПИБ: 102116082, Матични број: 07093608, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

